ועדת החוקה, חוק ומשפט, כנסת 24, פרוטוקול מספר 13, 2021-07-06 13:05

גלעד קריב: צוהריים טובים, אנחנו פותחים את הדיון.

גלעד קריב: תודה לחברות וחברי הכנסת המצטרפים לדיון מהקואליציה ומהאופוזיציה.

גלעד קריב: נמצא איתנו נציג משרד המשפטים, עורך הדין נעם הרצוג, תודה על הצטרפותך.

גלעד קריב: אנחנו התכנסנו לשם הנמקות והצבעות על ההסתייגויות להצעת חוק חדלות פירעון ושיקום כלכלי (תיקון מס' 5) (הוראת שעה לעניין מינוי נאמן – הארכת תוקף), התשפ"א-2021.

גלעד קריב: דנו בחוק בנוכחות נציגי משרד המשפטים והממונה על חדלות פירעון ושיקום כלכלי, ומיצינו את הדיון.

גלעד קריב: נותרו לנו הנמקות להסתייגויות, והצבעות.

גלעד קריב: עם זאת, מכיוון שככל הנראה לא ניתן יהיה להצביע היום על החוק, שפוקע הלילה בחצות, אנחנו בעצם פותחים מחדש את הדיון בחוק, ומודיעים על הוספת סעיף תחילה, שיבוא כסעיף 2 לחוק.

גלעד קריב: זה היה חוק בן סעיף אחד, והוא עסק רק בהארכת התוקף של הוראת השעה עד יום 1.

גלעד קריב: בינואר 2022.

גלעד קריב: מכיוון שלא נספיק לאשר את החוק בקריאות השנייה והשלישית במליאה עד חצות, אנחנו פותחים את הדיון בחוק.

גלעד קריב: הממשלה מבקשת להוסיף סעיף לנוסח החוק, סעיף 2, ואני מקריא אותו: 2.

גלעד קריב: "תחילתו של חוק זה ביום כ"ז בתמוז התשפ"א, 7 ביולי 2021".

גלעד קריב: כך יהיה למעשה רצף.

אורי מקלב: גם אם הייתם עושים שתחילתו של חוק זה ב-ז' בתמוז, היה עדיין רצף.

גלעד קריב: כן, נכון.

גלעד קריב: שינינו לכ"ז והתאמנו בין העברי ללועזי.

גלעד קריב: הדברים תוקנו, כך שכאשר נאשר את החוק – בתקווה, בתחילת השבוע – בכינוס המליאה, לא היום ולא המליאה החגיגית של מחר, הדברים יסתדרו מבחינת הרצף.

גלעד קריב: מה שעומד מאחורי החשש בהקשר של פקיעת התוקף דווקא בחוק הזה, הוא העובדה שיש הליכים בבתי משפט של מינוי נאמנים, ורצו להסדיר את העניין.

גלעד קריב: קודם כול, אנחנו מודיעים לפרוטוקול ולא רק לפרוטוקול, שאם יש רצון להגיש הסתייגויות לסעיף 2, ניתן להגיש הסתייגויות לסעיף זה בחצי השעה הקרובה.

גלעד קריב: אז נדון גם בהן.

אורי מקלב: מי שנמצא פה לא מגיש.

גלעד קריב: תודה.

גלעד קריב: עכשיו אנחנו ניגשים להנמקות, להסתייגויות ולהצבעות.

גלעד קריב: ראשית, אני מבקש להודיע לפרוטוקול שמעכשיו ועד כינוסה של הוועדה בשעה ארבע, אנחנו לא צפויים להביא נושאים נוספים לדיון בוועדת החוקה.

גלעד קריב: חבר הכנסת אוחנה, אשמח שתאמר את דבריך.

אמיר אוחנה: בכפוף להצהרה של אדוני, וכפי שסיכמנו גם בעל פה – לא נתפוס אותך במילה אם במהלך הדיונים במליאה יחזירו משהו לוועדה, ואז מקובל עליי שנדון בוועדה – בכפוף לכך נצביע הצבעה אחת על כל ההסתייגויות, ונעביר אותן לרשות דיבור במליאה.

אמיר אוחנה: אני אומר את זה על דעת כל סיעות האופוזיציה.

אמיר אוחנה: אפשר לקרוא לזה נדיבות של מנצחים.

גלעד קריב: התכוונת לנדיבות של מנצחים בקרב, להבדיל מהמנצחים במלחמה.

אמיר אוחנה: כל קרב מקדם אותנו.

גלעד קריב: אני אומר שהמנצחים במלחמה מרגישים בנדיבות מספקת למנצחים בקרב, שיחזירו בנדיבותם.

אמיר אוחנה: אני חייב להסתייג מכך.

אמיר אוחנה: היושב-ראש אמר מלחמה.

גלעד קריב: זאת לא מלחמה.

אמיר אוחנה: זאת לא מלחמה, ואנחנו לא אויבים.

אורי מקלב: בוועדה עדיין אין לנו ניצחון.

גלעד קריב: בוועדה יש לנו ניצחונות משותפים.

גלעד קריב: הרב מקלב, טיפלנו היום בהקלות לחייבים, וזה ניצחון משותף, נכון?

גלעד קריב: בסדר גמור.

גלעד קריב: יש ויתור גם על ההנמקות להסתייגויות, והדברים נאמרים על דעת סיעת הציונות הדתית, ש"ס, יהדות התורה והליכוד, נכון?

אמיר אוחנה: כן.

גלעד קריב: בסדר גמור.

גלעד קריב: האם ארבע הסיעות האלה גם מסכימות לקיצור הזמן להגשת הסתייגויות על סעיף 2, בהסכמת היועץ המשפטי?

אמיר אוחנה: לא שאלתי אותם.

אמיר אוחנה: אתם רוצים שנשאל אותם?

גלעד קריב: יאמר היועץ המשפטי.

אמיר אוחנה: אני מייצג את האופוזיציה.

גלעד קריב: היועץ המשפטי, זה תקין?

גור בליי: אם האופוזיציה נותנת את הסכמתה.

גלעד קריב: בסדר גמור.

גלעד קריב: אנחנו ניגשים להצבעה אחת, בהתאם להסכמה, על כלל ההסתייגויות שהגישו סיעות הציונות הדתית, יהדות התורה, ש"ס והליכוד לחוק חדלות פירעון ושיקום כלכלי (תיקון מס' 5) (הוראת שעה לעניין מינוי נאמן – הארכת תוקף), התשפ"א-2021.

גור בליי: רק לחדד, אלה כל ההסתייגויות שמונחות בפניכם, ועברו התאמות, תיקונים ואיחודים.

גור בליי: אנחנו מדברים על למעלה מ-2,000 הסתייגויות.

גלעד קריב: כלל ההסתייגויות שהונחו על ידי צוות הוועדה - - -

אורי מקלב: זה המקום להעריך את העבודה של הצוות.

גלעד קריב: בוודאי.

גלעד קריב: אנחנו חוזרים ואומרים את זה פעם אחר פעם.

גלעד קריב: מי בעד קבלת ההסתייגויות?

גלעד קריב: בעד ההסתייגויות – 2

גלעד קריב: נמנעים – אין

גלעד קריב: 2 בעד; 4 בעד.

גלעד קריב: ההסתייגויות נדחו.

גלעד קריב: אם כך, בהתאם להסכמה בין נציגי האופוזיציה והקואליציה, אנחנו ניגשים לקריאת החוק.

נעמה מנחמי: רק לוודא, הרוויזיות כולן נמשכו?

גלעד קריב: לא הגשנו רוויזיה על ההסתייגויות.

נעמה מנחמי: ככל שהייתה - - -

גלעד קריב: נמשכה.

גלעד קריב: אנחנו ניגשים להקראת הצעת החוק על שני סעיפיה, ולאחר מכן ניגש להצבעה בקריאה שנייה ושלישית.

גלעד קריב: בבקשה.

נעמה מנחמי: הצעת חוק חדלות פירעון ושיקום כלכלי (תיקון מס' 5) (הוראת שעה לעניין מינוי נאמן – הארכת תוקף), התשפ"א-2021.

נעמה מנחמי: תיקון סעיף 1.

נעמה מנחמי: תיקון סעיף 376א.

נעמה מנחמי: בחוק חדלות פירעון ושיקום כלכלי, התשע"ח-2018, בסעיף 376א(א), במקום: "עד י"ז באדר התשפ"א, (1 במרס )2021", יבוא: "עד יום כ"ח בטבת התשפ"ב, (1 בינואר 2022)".

נעמה מנחמי: סעיף התחילה.

נעמה מנחמי: 2.

נעמה מנחמי: תחילתו של חוק זה ביום כ"ז בתמוז התשפ"א (7 ביולי 2021).

גלעד קריב: נצביע על העברת החוק למליאה לקריאה שנייה ושלישית.

גלעד קריב: מי בעד.

גלעד קריב: בעד הצעת החוק – 5

גלעד קריב: נמנעים – אין

גלעד קריב: 5 בעד; 2 נגד.

גלעד קריב: הצעת החוק אושרה להעברה למליאה, לקריאה שנייה ושלישית.

גלעד קריב: אני מגיש רוויזיה על האישור, ואנחנו נתכנס בשעה 13:50 לצורך הרוויזיה.